**Приложение № 5 към чл. 4, ал. 1**

*/Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г,* изм. и доп. ДВ. бр.31 от 12 Април 2019г.*./*

 **ДО ДИРЕКТОРА**

 **РИОСВ ПЛОВДИВ**

**УВЕДОМЛЕНИЕ**

**за инвестиционно предложение**

**от „ЛЕНАССО” ЕООД**

УВАЖАЕМИ/А Г-Н/Г-ЖО ДИРЕКТОР,

Уведомяваме Ви, че „ЛЕНАССО” ЕООД, има следното инвестиционно предложение(/ИП): „Обособяване на площадка за дейности по предварително третиране и рециклиране на неопасни отпадъци-шлака от пещи с местонахождение: Поземлен имот 56784.527.22, област Пловдив, община Пловдив, гр. Пловдив, район Източен, п.к. 4000, бул. Цариградско шосе № 53, вид територия Урбанизирана, НТП За друг вид производствен, складов обект”

**Характеристика на инвестиционното предложение:**

1. **Резюме на предложението**

Инвестиционното предложение е за нов обект с обществено обслужваща дейност- площадка за подготовка преди оползотворяване и рециклиране на неопасни отпадъци-шлака от пещи. Дейността предварително третиране включва операции по механично обработка: сортиране, натрошаване; смилане и сепариране на шлаката. Рециклирането ще се извършва в 2 броя пещи за топене и задържане на шлаки с капацитет на всяка от тях 600 кг./ отлят метал (вторичен алуминий на блок) на един работен цикъл.

Ще се реализира в поземлен имот (ПИ) с идентификатор 56784.527.22 с местонахождение: област Пловдив, община Пловдив, гр. Пловдив, район Източен, п.к. 4000, бул. Цариградско шосе № 53, който е с трайно предназначение на територията „Урбанизирана” и начин на трайно ползване- За друг вид производствен, складов обект с обща площ 10867 кв. м - собственост на "ДИ-ДЖИ ФРИГО" ЕООД.

Съгласно сключен на 22.08.2022г. договор със собственика,„ЛЕНАССО” ЕООД е ползвател на 980 кв. м. от промишлена сграда с идентификатор 56784.527.22.1 с обща площ 9124 кв.м. разположена в горецитирания имот. Работното помещение е хале с отделен вход, инсталация за осветление, В и К инсталация, налична газова инсталация и санитарен възел.

Площадката отговаря на изискванията заложени в чл. 38, ал. 1 на Закона за управление на отпадъците /*обн. ДВ бр. 53 от 13.07.2012 г., ....посл. изм. и доп. ДВ. бр.19 от 5 Март 2021г. /.*

Не се предвижда ново строителство – наетия имот е с изградена инфраструктура, осигуряваща извършване на дейностите предмет на настоящото ИП. Предвидени са монтажни дейности за оборудване на обособено помещение от халето с необходимите съоръжения. Газификация (газоснабдяване) на "ЛЕНАССО" ООД с цел захранване на нови газови консуматори – промишлени горелки към пещи за топене на алуминиеви шлаки в производственото хале е предмет на отделно проектиране и съгласно изискванията на Наредба за устройството и безопасната експлоатация на преносните и разпределителните газопроводи и на съоръженията, инсталациите и уредите за природен газ, монтажните работи по газопроводите и газовите инсталации трябва да се извършват по предварително съгласувани проекти от органите на ДАМТН.

С цел намаляване на енергийните разходи и улесняване на процеса рециклиране-чрез разтапяне на шлака от пещи със съдържание на алуминий от 75% до 85%-същата се подлага на предварителна обработка. Чрез подготовката преди оползотворяване на изходната суровина */шлаката от пещи/,* се постига максимално пречистване, като след смилане и сепариране съдържанието на алуминий в обработения материал е 95 %. Капацитета на барабанната топкова мелница за сухо смилане на шлака може да варира в зависимост от физическата структура на шлаката като максимума е 1000 кг. Работният цикъл е 1,5-4 часа, което означава че *при непрекъснат технологичен процес* може да се реализират от 6 до 16 пълни цикъла с включено време за зареждане и изпразване, като производителността може да варира от 6 до 16 т. / 24 часа.Максимален прогнозен годишен капацитет на барабанната топкова мелница е около 5840 тона/год.  */ при непрекъснат технологичен процес/.* Дейността ще се извършва кампанийно зависимост от количеството и вида шлаката.

Рециклирането на неопасни отпадъци-шлака от пещи са разчетенипри непрекъснат технологичен процес и се извършва в инсталация за топене на шлаки и производство на вторичен алуминий на блок. Основното технологично оборудване включва: два броя тиглови, стационарни пещи с газови горелки на природен газ - тип FIREOX; газов мултиблок DUNG MB-DLE, с капацитет на всяка от тях 600 кг. механично пречистена алуминиева шлака с чистота до 95%. Работния цикъл при първо зареждане е 600 кг. /4 часа, а при следващи зареждания: 600 кг/2.5 часа, което означава че *при непрекъснат технологичен процес* може да се реализират до 8 пълни цикъла с включено време за зареждане и изпразване или до 4,8 т. отлят метал/24 часа за всяка пещ. Общата производителност на инсталацията за топене на алуминиеви шлаки, включваща два броя тиглови пещи се очаква да бъде до 9,6 т. отлят метал - вторичен алуминий на блок за 24 часа. Прогнозния общ капацитет на преработваните отпадъци *при непрекъснат технологичен процес* е около 0.4 тона за час –максимално 3504 тона на година. Количеството на отливки от алуминий при топене на шлака с чистота до 95% за денонощие е 9,6 т. отлят метал - вторичен алуминий на блок за 24 часа.

На територията на площадката не се предвижда използването на производствени води.

Отпадните води, които ще се генерират са дъждовни и битово – фекални. Битово – фекалните отпадни води ще се отвеждат в канализационната система на гр. Пловдив.

Дейността не е свързана с употреба на химични вещества и смеси. В обекта няма да са налични опасни химични вещества, посочени в приложение №3 на Закона за опазване на околната среда. Няма да се съхраняват на открито опасни вещества и смеси, не се очаква формиране на замърсени дъждовни води.

Достъпът към обекта няма да се промени и ще се извършва от съществуващия вход, като няма необходимост от изграждане на нови пътища.

Електрозахранването ще се осъществява, чрез съществуваща електропреносна мрежа.

Обекта е с изградена В и К мрежа , като наемодателят има сключен договор с ВиК дружество за предоставяне на услуги за водоснабдяване и канализация.

Инвестиционното предложение е ново и дейността попада в т. 4, буква „г“ на приложение 2 от ЗООС.

(*посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)*

1. **Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура /пътища/улици, газопровод, електропроводи и др./; предвидени изкопни работи, предполагаема дълбочина на изкопите, ползване на взрив**

Инвестиционното предложение е за нов обект с обществено обслужваща дейност- площадка за подготовка преди оползотворяване и рециклиране на неопасни отпадъци-шлака от пещи. Дейността включва операции по механично третиране: сортиране, натрошаване; смилане и сепариране на шлаката. Рециклирането ще се извършва в 2 броя пещи за топене и задържане на шлаки с капацитет на всяка от тях 600 кг. механично пречистена шлака с чистота до 95%.

Ще се реализира в поземлен имот (ПИ) с идентификатор 56784.527.22 с местонахождение: област Пловдив, община Пловдив, гр. Пловдив, район Източен, п.к. 4000, бул. Цариградско шосе № 53, който е с трайно предназначение на територията „Урбанизирана” и начин на трайно ползване- За друг вид производствен, складов обект с обща площ 10867 кв. м - собственост на "ДИ-ДЖИ ФРИГО" ЕООД.

Съгласно сключен на 22.08.2022г. договор със собственика, **„**ЛЕНАССО” ЕООД е ползвател на 980 кв. м. от промишлена сграда с идентификатор 56784.527.22.1 с обща площ 9124 кв.м. разположена в горецитирания имот. Работното помещение е хале с отделен вход, инсталация за осветление, В и К инсталация, налична газова инсталация и санитарен възел.

Инфраструктурата на имота е съобразена с предвидените дейности и отговаря на изискванията заложени в чл. 38, ал. 1 на Закона за управление на отпадъците /*обн. ДВ бр. 53 от 13.07.2012 г., ....посл. изм. и доп. ДВ. бр.19 от 5 Март 2021г. /* и на нормативната уредба за извършваните дейности с неопасни отпадъци:

-площадката е оградена и достъпът до нея се осъществява чрез съществуваща пътна инфраструктура в района.

-обособена е зона за престой на колите по време на извършване на дейностите по товарене и разтоварване на отпадъците;

-обособен е контролно и приемно – предавателен пункт, чрез който се осъществява входящия и изходящия контрол на отпадъци с разположен в него електронен кантар .

-на територията на площадката са налични необходимо количество сорбенти, които ще се използват при евентуални разливи;

-осигурени са закрити складови помещения- с непропусклив под- оборудвани със специални съдове за разделно събиране и временно съхраняване на образуваните от дейността на дружеството производствени отпадъци и отпадъци съдържащи и/или замърсени с опасни вещества.

-изградени са места и съоръжения със съответно технологично оборудване за изпълнение на гореописаната дейност,

Дружеството извършва дейности по събиране, предварителна обработка и рециклиране на неопасни отпадъци-шлака от пещи с максимален годишен капацитет 3504 т./год разпределен както следва :

|  |  |  |  |
| --- | --- | --- | --- |
| **№** | **Вид на отпадъка**  | **Дейности по****кодове**  | **Количество****(тон/год.)** |
|  | **Код** | **Наименование** |
| **1** | **2** | **3** | **4** |
| **1** | 10 10 03  | Шлака от пещи | **R 4** Рециклиране/възстановяване на метали и метални съединения **R12** – Размяна на отпадъци за подлагане на някоя от дейностите с кодове R 1 - R 11/*предв. обр.* *– сортиране, натрошаване; смилане и сепариране* /;**R13**- Съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им) | 2000 |
| **2** | 10 03 05 | отпадъчен алуминиев оксид | **R 4** Рециклиране/възстановяване на метали и метални съединения **R12** – Размяна на отпадъци за подлагане на някоя от дейностите с кодове R 1 - R 11/*предв. обр. – сортиране, натрошаване; смилане и сепариране* /;**R13**- Съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им) | 1504 |

Като изходна суровина за дейностите събиране и предварителна обработка се използват алуминиеви шлаки със съдържание на алуминий 75 – 85 %. Алуминиевата шлака се получава насипна в метални контейнери. Идентификацията ще се извършва визуално по отношение на гранулометричен състав, както и за наличието на механично попаднали оцветени скрапови фракции. На площадката и в инсталацията не се допускат отпадъци замърсени с различни по вид масла и греси. Основните суровини (шлаки) се доставят на основание сключени договори с фирмите – доставчици. Прогнозния общ капацитет на преработваните отпадъци е съобразен с производителността на инсталацията за топене на алуминиеви шлаки. Общата производителност на инсталацията за топене на алуминиеви шлаки, включваща два броя тиглови пещи се очаква да бъде до 9,6 т. отлят метал - вторичен алуминий на блок за 24 часа, максимално 3504 тона на година *при непрекъснат технологичен процес на работа*.

Посочените дейности с отпадъци ще се извършват в следната технологична последователност:

-Постъпилите на площадката неопасни отпадъци-шлаки от пещи, в зависимост от вида им се складират разделно.

-Обособена е зона за подготовка преди последваща преработка:

***Сортиране***

Операциите обхващат всички постъпили на площадката неопасни отпадъци-шлаки от пещи. Ще се извършват ръчно и с подемна техника и целят разделянето и окачествяването им в зависимост от техния вид, състав и свойства, което ще улесни и подготовката им за по-нататъшно рециклиране и/или оползотворяване.

***Предварително раздробяване***

Предварителното раздробяване ще се извършва със специализиран колесен багер оборудван с хидравличен чук с енергия на удара над 600 J, хидравлична ножица с обхват минимум 800 мм за раздробяване на едрогабаритни втвърдени отпадъци от шлака. Целта е да бъде редуциран размера на третирания отпадък преди подаването му към барабана за смилане на шлака. Дейността се извършва, когато размера на отпадъка е по голям от отвора на барабана.

***Смилане***

С помощта на челен товарач материала се подава в барабанна топкова мелница за сухо за смилане на шлака.

По време на процеса смилане се извършва обезпрашаване. От мелницата с помощта на система от вентилатори фината прахова фракция се отвежда към циклон, където под действие на центробежната сила твърдите частички се отделят на дъното и събират в биг-бег, а пречистения въздух се отвежда в атмосферата.

Капацитета на топковата мелница за сухо смилане може да се варира в зависимост от физическата структура на шлаката като максимума е 1000 кг. Работният цикъл е 1,5-4 часа, което означава че *при непрекъснат технологичен процес* може да се реализират от 6 до 16 пълни цикъла с включено време за зареждане и изпразване., като производителността може да варира от 6 до 16 т. / 24 часа.Максимален прогнозен годишен капацитет на топковата мелница е около 5840 тона/год. */ при непрекъснат технологичен процес/.* Дейността ще се извършва кампанийно зависимост от количеството и вида шлаката.

***Сепариране***

С помощта на електромагнитен сепаратор, от смляната шлака се улавят и отделят железните примеси.

***Рециклиране***

Рециклирането ще се извършва в 2 броя пещи за топене и задържане на шлаки с капацитет на всяка от тях 600 кг. отлят метал (вторичен алуминий на блок) на един работен цикъл. Пещите използват природен газ за гориво.



Като основна суровина ще се използват механично пречистена шлака със съдържание на алуминий до 95%. В производствения процес не се използват спомагателни материали.

Рециклирането на неопасни отпадъци-шлака от пещи са разчетенипри непрекъснат технологичен процес и се извършва в инсталация за топене на алуминиеви шлаки и производство на вторичен алуминий на блок. Основното технологично оборудване включва: два броя тиглови, стационарни пещи с газови горелки на природен газ - тип FIREOX; газов мултиблок DUNG MB-DLE, с капацитет на всяка от тях 600 кг. механично пречистена шлака с чистота до 95%. Работния цикъл при първо зареждане на всяка пещ е 600 кг. /4 часа, а при следващи зареждания: 600 кг/2.5 часа, което означава че *при непрекъснат технологичен процес* може да се реализират до 8 пълни цикъла с включено време за зареждане и изпразване, като общата производителност на двете пещи е до 9,6 т. / 24 часа. Количеството на отливки от алуминий при топене на алуминиева шлака с чистота до 95% за денонощие е 9,6 т. / 24 часа, средно 0.4 тона за час.

Максималната общата инсталирана мощност на топилният модул възлиза на 0.900 MW. Топенето на алуминиевите шлаки се извършва в 2 бр. вкопани пещи с тигли изградени от силициево – карбидна сплав, подгрявани от газови горивни инсталации тип FIREOX; газов мултиблок DUNG MB-DLE, Турция. В процеса на топенето върху тигела се поставя капак за елиминиране на топилни емисии, предотвратяване окислението на металната вана. На разстояние около 1 м има вентилационен „чадър” свързан със съответните газоходи към пречиствателните съоръжения.

Топенето се извършва в определена последователност. Тиглите се подгряват от газовите горелки до необходимата работна температура. Шлаката се зарежда с мотокари с повдигач и прилагане на ръчни манипулации, на отделни „порции” в тигела. Количеството шихта за една зарядка (шарж) е около 600 кг. механично пречистена алуминиева шлака с чистота до 95%. Включват се нагревателните горелки на пълен товар с цел интензивно топене на партидата. Газовите горелки чрез интегрирано модулно управление поддържат оптимални стойности на работната температура, а допълнително нагряване на метала се осъществява от инерционен термичен принцип от вътрешната повърхност на тигела. В следващата фаза температурата се понижава чрез контролираща система. Максималната температурата на металната вана е в интервала 760 - 800 °С. След зареждане на металната шихта, съобразно капацитета на всяка от тигелните пещи, в кратък интервал от време, в зависимост от качеството на металната шихта, се задържа работната температура, за хомогенизиране състава на стопилката. В края на топилната операция, преди отливането, получената шлака се изгребва ръчно, събира се в кюбели и се транспортира към складово стапанство за времено съхранение на отпадъка и последващо оползотворяване или обезвреждане от лицензирани фирми. Следващата манипулация е отливане на метала. За целта се използват леярски „черпаци” чрез които металът се отлива в метални кокили / *калъпи с вместимост 15 кг алуминиева отливка/* под формата на блок. След края на всяка операция се извършва подготовка на тигела за следващо топене. При операцията „топене” генерираните газове се третират през термичен окислител и ръкавен филтър и след пречистване от прахови частици, отпадъкът от прах се предава на лицензирани фирми за оползотворяване или обезвреждане.

Пещите ще се оборудват с горелка газова едностепенна промишлена:

- тип FIREOX; газов мултиблок DUNG MB-DLE;

- Toплинна мощност: 450 kW; Разход газ 45 nm³/h;

- работно налягане на газа 20÷360mbar.

Помещението за монтаж на газовите уреди е самостоятелна промишлена сграда (производствено хале) със застроена площ 1500 м² и максимална височина 14 м. Налично е фасадно остъкление. Разполагат с два броя портални метални врати. Фасадните и вътрешни стени са от стоманобетонни панели 15см. Мястото на монтаж на газовите пещи в стоманобетонни ниши е по кота -0.50м спрямо готов под и е съобразено с технологичните особености на процесите.

Заложените газови пещи ще бъдат уреди тип „В“ – засмукват въздух за горене от работното помещение и над тях ще се изготви обща инсталация за отвеждане на димните газове извън помещението. Заложените горелки ще са със собствен изнесен въздушен вентилатор.

Над арматурата на всяка една горелка се монтира газова централа за следене на евентуални пропуски на газ от резбовите и фланцови съединения.

**СИСТЕМА ЗА ОБЕЗПРАШАВАНЕ (ТОРБЕН ФИЛТЪР) ОБХВАТ:**

- Филтър (в комплект с корпус/тяло/, вътрешни части и електронен таймер).

- Елементи за изхвърляне на прах под филтъра (включително редуктор на двигателя с 2 ротационни клапана)

- Циклон

- Електрическо табло (DRIVE)

- Между филтър и вентилатор, смукателен канал

- Комин

- Филтърен вентилатор

**ТЕХНИЧЕСКИ ХАРАКТЕРИСТИКИ**

спецификация на вентилатора

място за поставяне: алуминиева пещ

вентилатор тип: GM 1001

проектен дебит: 45 000 m3/h

статично налягане: 380 mmSS

температура на газа: 90 °C (макс. 150 °C)

тип задвижване: - ремъчна шайба

скорост на вентилатора: 1.619 об./мин

мощност на двигателя: 60 kW - марка GAMAK

обороти на двигателя: 1.500 об./мин

**СПЕЦИФИКАЦИИ НА JET-PULSE ФИЛТЪР С ТОРБА**

място за поставяне: алуминиева пещ

газов поток: 45.000 m3 /h

температура на газа: 110-140 °C

вид прах: алуминиев прах

натоварване с прах: 30-50 g / m3

зона за филтриране: 439m2

брой отделения: няма

скорост на филтриране: 1.29 m2 / m3 –мин.

гаранция за филтрация: 10 mg / m2

материал на чантата: 500 gr/m2 NOMEX Иглен филц

размер на чантата: Ø160 x 3500 mm

брой торби: 250 броя

брой импулсни клапи: 20 броя

брой електронни таймери: 1 брой

клетъчно колело: 2 броя ø300 mm , 1,5 kw-30 d/d

загуба на налягане във филтъра: макс. 130mmSS

нужда от въздух с нетно налягане: 1250 л/мин

дебелина и вид на тялото: 3 mm ST 37 материал

дебелина и вид на перфорирания лист: 5 mm st 37 материал



**ПРЕСА ЗА УПЛЪТНЯВАНЕ НА НЕРЕЦИКЛИРУЕМИ ОТПАДЪЦИ**

В процеса на топене, на повърхността на тигела се образува лека фракция под формата на „кипящ слой“. В състава си освен разтопен алуминий, тя съдържа и около 5% прахова фракция примеси, които не са отстранени при смилането и сепарирането. С помощта на „чирпаци“ материала се изгребва ръчно и се подава в специално съоръжение -преса. При непрекъснато разбъркване и притискане от долната страна изтича чистия алуминий, а нерециклируемия остатък от топилния процес редуцира обема си и се изважда под формата на пресовани блокчета.

Приетите от юридически лица шлака от пещи и отпадъчен алуминиев оксид се доставят със специализирани автомобили снабдени със защитни покривала. На производствената площадка ще се съхраняват на специално обособено място. За да се избегне струпване на големи количества отпадъци, ще се осигури регулярно приемане, съобразно капацитета на площадката и възможностите на обслужващия персонал.

Генерираните в резултат дейността на площадката производствени и/или опасни отпадъци ще се предават съгласно изискванията на екологичното законодателство за извършване на крайни операции по оползотворяване/ обезвреждане на база на писмено сключени договори с лица, притежаващи Разрешителни и/или Регистрационни документи, издадени по реда на чл. 35 на Закона за управление на отпадъците /*обн. ДВ бр. 53 от 13.07.2012 г., ....посл. изм. и доп. ДВ. бр.19 от 5 Март 2021г. /.*

Тъй като площадката е подбрана с изградена инфраструктура, която покрива изискванията за упражняване на дейността на дружеството, няма да се налага извършването на мащабни строителни работи свързани с изграждане на нови промишлени сгради, което изключва изкопни дейности и използване на взривни устройства. Предвидени са монтажни дейности за оборудване на обособено помещение от халето с необходимите съоръжения. Газификация (газоснабдяване) на "ЛЕНАССО" ООД с цел захранване на нови газови консуматори – промишлени горелки към пещи за топене на алуминиеви шлаки в производственото хале е предмет на отделно проектиране и съгласно изискванията на Наредба за устройството и безопасната експлоатация на преносните и разпределителните газопроводи и на съоръженията, инсталациите и уредите за природен газ, монтажните работи по газопроводите и газовите инсталации трябва да се извършват по предварително съгласувани проекти от органите на ДАМТН.

Достъпът към площадката няма да се промени и ще се извършва от съществуващия вход, като няма необходимост от изграждане на нови пътища.

Не се предвижда и изграждане на нов електопровод.

Площадката е с изградена В и К мрежа , като наемодателят има сключен договор с ВиК дружество за предоставяне на услуги за водоснабдяване и канализация.

 В помещенията няма да се съхраняват химични вещества включени в приложение 3 на ЗООС. Извън тях няма да се съхраняват на открито опасни вещества и смеси, не се очаква формиране на замърсени дъждовни води.

1. **Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон**

Инвестиционното предложение няма връзка с други съществуващи и одобрени с устройствен или друг план дейности. Поземлени имот, в който ще се реализира инвестиционното предложение е с трайно предназначение на територията „Урбанизирана” и начин на трайно ползване-За друг вид производствен, складов обект.

За реализация на инвестиционното предложение е необходимо издаване на становище от РИОСВ-Пловдив.

За последващата експлоатация на ИП е необходимо дружеството да подаде чрез НИСО- Заявление за издаване на Разрешение за дейности с отпадъци до Директора на РИОСВ – Пловдив.

Газификация (газоснабдяване) на "ЛЕНАССО" ООД с цел захранване на нови газови консуматори – промишлени горелки към пещи за топене на алуминиеви шлаки в производственото хале е предмет на отделно проектиране и съгласно изискванията на Наредба за устройството и безопасната експлоатация на преносните и разпределителните газопроводи и на съоръженията, инсталациите и уредите за природен газ, монтажните работи по газопроводите и газовите инсталации трябва да се извършват по предварително съгласувани проекти от органите на ДАМТН.

1. **Местоположение**

Настоящото инвестиционно предложение: „Обособяване на площадка за дейности по предварително третиране и рециклиране на неопасни отпадъци-шлака от пещи” ще се реализира в 980 кв. м. от Промишлена сграда с идентификатор 56784.527.22.1 с обща площ 9124 кв.м. разположена в Поземлен имот 56784.527.22, област Пловдив, община Пловдив, гр. Пловдив, район Източен, п.к. 4000, бул. Цариградско шосе № 53, вид територия Урбанизирана, НТП За друг вид производствен, складов обект” с обща площ 10867 кв. м.

Работното помещение е хале с отделен вход, инсталация за осветление, В и К инсталация, налична газова инсталация и санитарен възел.



Имота е с изградена инфраструктура, която е съобразена с предвидените дейности и тговаря на изискванията заложени в чл. 38, ал. 1 на Закона за управление на отпадъците /*обн. ДВ бр. 53 от 13.07.2012 г., ....посл. изм. и доп. ДВ. бр.19 от 5 Март 2021г. /* и на нормативната уредба за извършваните дейности с неопасни отпадъци.

Всички дейности по реализирането и последващата експлоатация на инвестиционното предложение, ще се извършват пряко на гореупоменатия имот, без да са необходими допълнителни площи.

Имотът **не попада** в границите на Защитени зони по смисъла на Закона за биологичното разнообразие /*обн. ДВ бр. 77 от 09.08.2002 г., изм. ДВ бр. 98 от 27.11.2018 г.*/ от мрежата „НАТУРА 2000“.

Най-близко разположените Защитени зони от Натура 2000 са: „**Река Марица“, с код BG0000578.** Защитената зона е тип B – Защитена зона по Директива 92/43/ЕЕС за опазване на природните местообитания и на дивата флора и фауна.

Предвид местоположението, характера и мащаба на инвестиционното предложение, извършената преценка за вероятната степен на отрицателно въздействие е, че не се очаква отрицателно въздействие върху Защитените зони.

Не се засягат обекти, подлежащи на здравна защита, както и обекти на културното наследство.

Реализацията и последващата експлоатация на инвестиционното предложение е с локален характер и няма да окаже трансгранично въздействие.

1. **Природни ресурси, предвидени за използване по време на строителството и експлоатацията**

 *(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)*

Всички дейности по реализирането и последващата експлоатация на инвестиционното предложение, ще се извършват пряко на гореупоменатия имот, без да са необходими допълнителни площи.

 При извършване на СМР, те ще са съобразени със строителните нормативни документи, актуални спрямо нашата нормативна уредба.

Природните ресурси предвидени по време на експлоатацията са вода за ***питейно – битови нужди,*** която ще се осигурява на база сключен договор на наемодателя с ВиК Дружеството за доставка на питейна вода за битови нужди.

 Дейността не е свързана с използване на производствени води, в следствие на което не се предвижда изграждане на собствен водоизточник-сондажен кладенец.

Предвид характера на инвестиционното предложение, осъществяването му няма да повлияе върху качеството и регенеративната способност на природните ресурси. Компонентите на околната среда в района няма да бъдат подложени на негативни въздействия, предизвикващи наднорменото им замърсяване.

1. **Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води**

Характерът на дейността от реализацията на ИП не води до замърсяване на подземните води, както и до промяна на техния режим. Не се очаква емитиране на опасни вещества във води и водни обекти.

Предвид характера на обекта не се очакват кумулативни въздействия върху компонентите на околната среда, както при извършване на строително-монтажните дейности, така и в етапа на експлоатация. Не се предвижда съхранение на опасни вещества на площадката.

Няма да се формират замърсени дъждовни отпадъчни води-площадката е бетонирана с изградена смесена канализационна система.

Дейността не е свързана с употреба на химични вещества и смеси. В обекта няма да са налични опасни химични вещества, посочени в приложение №3 на Закона за опазване на околната среда. Няма да се съхраняват на открито опасни вещества и смеси, не се очаква формиране на замърсени дъждовни води. *Дъждовните отпадни води* са условно чисти и се оттичат в зелените площи на площадката.

Не се очаква изтичане на вещества в почвите и от там в подземните води.

Не се очаква емитиране на вещества, в т.ч. приоритетни и/или опасни, при които се осъществява или е възможен контакт с почва и/или вода.

1. **Очаквани общи емисии на вредни вещества във въздуха по замърсители**

Както по време на монтажните дейности, така и при експлоатацията на площадката ще се формират прахови емисии от транспортните средства обслужващи дейността, но то ще бъдат локализирани само в рамките на участъка.

На формираната площадката за дейности по предварително третиране и рециклиране на неопасни отпадъци-шлака от пещи ще се извършват товаро-разтоварни дейности; складиране; дейности по предварително/механично третиране: сортиране, натрошаване; смилане и сепариране на шлаката. Рециклирането ще се извършва в 2 броя пещи за топене и задържане на шлаки с капацитет на всяка от тях 600 кг.

Очаква се при дейностите сортиране, натрошаване; смилане и сепариране на шлаката да се формират прахови емисии. За целта производственото помещение, където ще се извършват тези дейности ще се оборудва със система за обезпрашаване (торбен филтър).

Природният газ ще се доставя от местното газоразпределително дружество. За целта е определена точка на присъединяване. Заложените газови пещи ще бъдат уреди тип „В“ – засмукват въздух за горене от работното помещение и над тях ще се изготви обща инсталация за отвеждане на димните газове извън помещението. Заложените горелки ще са със собствен изнесен въздушен вентилатор.

Над арматурата на всяка една горелка се монтира газова централа за следене на евентуални пропуски на газ от резбовите и фланцови съединения.

Всички съоръжения, работещи на открито ще отговарят на изискванията на Наредба за съществените изисквания и оценяването на съответствието на машините и съоръженията, които работят на открито по отношение на шума, излъчван от тях във въздуха (ДВ, бр. 11/2004 г.).

Дейностите, които ще се извършват няма да доведат до замърсяване и дискомфорт на околната среда. При изпълнение на настоящото инвестиционно предложение ще бъдат взети мерки , да не се допуска замърсяване на околната среда с вредни емисии, както по време на обособяване на терена като производствена площадка, така и по време на експлоатацията му като „Площадка за дейности по предварително третиране и рециклиране на неопасни отпадъци-шлака от пещи ”

1. **Отпадъци, които се очаква да се генерират и предвиждания за тяхното третиране**

При извършване на СМР:

Не се очаква генериране на строителни отпадъци, т.к няма да се ще се извършват мащабни строителни операции. Възможни са само монтажни дейности, свързани с оборудване на производственото помещение с необходимите съоръжения.

След реализиране на настоящото ИП -при експлоатация на площадка:

От дейностите по предварително третиране на неопасни отпадъци-шлака от пещи включващи: *– сортиране, натрошаване; смилане и сепариране* се очаква генериране на следните отпадъци:

19 12 02-черни метали- отделени при електромагнитната сепарация на смяната шлака

19 12 12- други отпадъци (включително смеси от материали) от механично третиране на отпадъци, различни от упоменатите в 19 12 11

От дейностите рециклиране на неопасни отпадъци-шлака от пещи:

10 10 03 шлака от пещи

10 10 10 Прах от отпадъчни газове, различен от упоменатите в 10 10 09\*

10 10 99 отпадъци, неупоменати другаде

Дружеството ще проведе процедура за класификация на отпадъците по реда на Наредба № 2 от 23 юли 2014 г. за класификация на отпадъците / *Обн. ДВ. бр.66 от 8 Август 2014г., изм. и доп. ....., посл. изм. и доп. ДВ. бр.86 от 6 Октомври 2020г./*, като през НИСО-попълни работни листове за класификация на отпадъците по приложение № 5, към чл. 7, ал. 1, т.1 от цитираната наредба и ги предостави за съгласуването им от страна на Директора на РИОСВ-Пловдив.

Всички отпадъци ще се съхраняват разделно, в зависимост от техния вид, произход и състав, в съдове за съхранение на отпадъци, обозначени с табели, съдържащи съответния код и наименование на отпадъка, съгласно Наредба № 2 за класификация на отпадъците, като ще се вземат всички мерки за недопускане на смесването помежду им, както и на опасни с неопасни такива.

След натрупване на определени количества, отпадъците се предават за последващо третиране, рециклиране, оползотворяване и/или обезвреждане на фирми, притежаващи съответните мощности и разрешение, съгласно Закона за управление на отпадъците /*обн. ДВ бр. 53 от 13.07.2012 г., ....посл. изм. и доп. ДВ. бр.19 от 5 Март 2021г. /.*

Предаването за последващо третиране на отпадъците, се извършва само въз основа на писмен договор с лица, притежаващи необходимите мощности и документ по чл. 35 от ЗУО за отпадъци със съответния код, съгласно наредбата по чл. 3 от ЗУО, както следва:

* разрешение или комплексно разрешително за дейности с отпадъци по чл. 35, ал. 1 от ЗУО;
* регистрационен документ за дейности с отпадъци по чл. 35, ал. 2, т. 3-5 от ЗУО;
* регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл. 35, ал. 1, съответно по чл. 35, ал. 2, т. 3-5 от ЗУО.

Отчетността ще се извършва чрез Националната Информационна Система за Отпадъци /НИСО/- в съответствие с изискванията на Наредба № 1 от 4 юни 2014 г. за реда и образците, по които се предоставя информация за дейностите по отпадъците, както и реда за водене на публични регистри */Обн. ДВ. бр.51 от 20 Юни 2014г., ....посл. изм. и доп. ДВ. бр.30 от 31 Март 2020г./.*

1. **Отпадъчни води**

 (*очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др*.)

На площадката се формират битово –фекални води и дъждовни води.

Битово –фекалните води, посредством съществуваща канализационна система ще се заустват в канализационата система на гр.Пловдив.

Дейността не е свързана с употреба на химични вещества и смеси. В обекта няма да са налични опасни химични вещества, посочени в приложение №3 на Закона за опазване на околната среда. Няма да се съхраняват на открито опасни вещества и смеси, не се очаква формиране на замърсени дъждовни води.

1. **Опасни химични вещества, които се очаква да бъдат налични на площадката на предприятието/съоръжението**

 (*в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)*

 На площадка няма да се приемат опасни отпадъци.

Съгласно забележка 5 към приложение №3 на ЗООС, а именно „В случай на опасни вещества, включително отпадъци, които не са обхванати от Регламент (ЕО) № 1272/2008, но които независимо от това са налични или има вероятност да са налични в едно предприятие/съоръжение и притежават или могат да притежават според условията, установени в предприятието/съоръжението, еквивалентни свойства по отношение на потенциал за големи аварии, се причисляват временно към най-близката категория или посочено опасно вещество, попадащо в обхвата на глава седма, раздел *I и на наредбата по чл. 103, ал. 9.*

Няма да се съхраняват опасни вещества, надхвърлящи праговите количества на опасни вещества, посочени в Приложение 3 на Закона за опазване на околната среда. По време на експлоатация на обекта -хидравлично и смазочното масло за нормалната работа на машините и техническите съоръжения ще бъдат налични само в резервоарите на съответните системи. Допълнителни количества от тях няма да се съхраняват на площадката. При необходимост от допълване или смяна, необходимите количества ще бъдат заявявани на доставчици.

 След реализацията на ИП, максималните количества на опасни химични вещества и смеси, които ще се съхраняват на площадката, не надвишават съответния количествен праг за висок или нисък рисков потенциал, съгласно Приложение № 3 към чл. 103, глава VII на ЗООС, поради което, на обекта не е извършена класификация като „предприятие и/или съоръжение с нисък рисков потенциал“ или като „предприятие и/или съоръжение с висок рисков потенциал“.

1. **Моля да ни информирате за необходимите действия, които трябва да предприемем, по реда на глава шеста ЗООС.**
2. **Друга информация**

**Прилагам:**

1. Документ, доказващ обявяването на предложението на интернет страницата на Възложителя, ако има такава, чрез средствата за масово осведомяване или по друг подходящ начин.

 -Декларация от Възложителя, че е извършено писмено обявяване на засегнатото население за предвиденото инвестиционното предложение, чрез поставяне на съобщения на информационни табла.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал, актуална скица на имота и др. в подходящ мащаб.

4. Електронен носител - 1 бр.

Уведомител: